พระราชกฤษฎีกาจัดตั้งเทศบาลตำบลห้วยยอดอำเภอห้วยยอด จังหวัดตรังพ.ศ. ๒๕๓๐ ภูมิพลอดุลยเดชป.ร.ให้ไว้ ณวันที่ ๓ กันยายน พ.ศ. ๒๕๓๐เป็นปีที่ ๔๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลห้วยยอดอำเภอห้วยยอด จังหวัดตรัง ขึ้นเป็นเทศบาลตำบลอาศัยอำนาจตามความในมาตรา๑๕๙ ของรัฐธรรมนูญแห่งราชอาณาจักรไทย มาตรา ๖ แห่งพระราชบัญญัติสุขาภิบาล พ.ศ.๒๔๙๕ และมาตรา ๙ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลห้วยยอด อำเภอห้วยยอด จังหวัดตรัง พ.ศ. ๒๕๓๐มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้จัดตั้งสุขาภิบาลห้วยยอดอำเภอห้วยยอด จังหวัดตรัง ขึ้นเป็นเทศบาลตำบลมีชื่อว่าเทศบาลตำบลห้วยยอดอำเภอห้วยยอด จังหวัดตรังมาตรา ๔ให้กำหนดเขตเทศบาลตำบลห้วยยอด อำเภอห้วยยอด จังหวัดตรัง ไว้ดังนี้ด้านเหนือ ตั้งแต่หลักเขตที่ ๑ ซึ่งตั้งอยู่ริมทางหลวงแผ่นดินหมายเลข๔ ตอนกระบี่ - ตรัง ตรง กม. ๒.๖๕๐ และตรงคอสะพานข้ามคลองห้วยแห้ง ฝั่งเหนือจากหลักเขตที่ ๑ เป็นเส้นเลียบริมคลองห้วยแห้ง ฝั่งเหนือไปทางทิศตะวันออก ถึงหลักเขตที่ ๒ ซึ่งตั้งอยู่ริมคลองห้วยแห้ง ฝั่งเหนือ ตรงจุดซึ่งห่างจากศูนย์กลางทางรถไฟสายทุ่งสง- ตรัง ไปทางทิศตะวันออก ตามแนวเส้นตั้งฉากเป็นระยะ ๓๐๐ เมตรด้านตะวันออก จากหลักเขตที่ ๒ เป็นเส้นขนานระยะ ๓๐๐ เมตรกับศูนย์กลางทางรถไฟสายทุ่งสง - ตรัง ไปทางทิศใต้ ถึงหลักเขตที่ ๓ซึ่งตั้งอยู่ตามแนวเส้นตั้งฉากกับศูนย์กลางทางหลวงแผ่นดินหมายเลข ๔ ตอนกระบี่ -ตรัง ตรง กม. ๒๖.๖๕๐ ไปทางทิศตะวันออกเฉียงใต้ด้านใต้ จากหลักเขตที่ ๓ เป็นเส้นขนานระยะ๓๐๐ เมตร กับศูนย์กลางถนนกัลปศาสน์ไปทางทิศตะวันตกเฉียงเหนือ ถึงหลักเขตที่ ๔ ซึ่งตั้งอยู่ห่างจากศูนย์กลางถนนกัลปศาสน์ไปทางทิศใต้ ตามแนวเส้นตั้งฉาก เป็นระยะ ๓๐๐ เมตร ตรงจุดซึ่งห่างจากสามแยกที่ถนนสุขาภิบาล๖ บรรจบกับถนนกัลปศาสน์ ตามแนวถนนกัลปศาสน์ ไปทางทิศตะวันตก เป็นระยะ ๑,๒๕๐ เมตรด้านตะวันตก จากหลักเขตที่ ๔ เป็นเส้นตรงไปทางทิศเหนือผ่านทางหลวงแผ่นดินหมายเลข ๔ ตอนกระบี่ - ตรัง จนบรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ ในระหว่างดำเนินการเลือกตั้งสมาชิกสภาเทศบาลตำบลห้วยยอดอำเภอห้วยยอด จังหวัดตรัง ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลห้วยยอดอำเภอห้วยยอด จังหวัดตรัง ซึ่งพ้นจากตำแหน่งในวันที่พระราชกฤษฎีกานี้ใช้บังคับตามที่เห็นสมควรมีจำนวนเท่ากับจำนวนคณะเทศมนตรีเทศบาลตำบล ตามมาตรา ๔๙ แห่งพระราชบัญญัติเทศบาลพ.ศ. ๒๔๙๖ เพื่อดำเนินกิจการในหน้าที่ของคณะเทศมนตรีไปพลางก่อน จนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป.ติณสูลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลห้วยยอดอำเภอห้วยยอด จังหวัดตรัง พ.ศ. ๒๕๓๐(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากสุขาภิบาลห้วยยอดอำเภอห้วยยอด จังหวัดตรัง มีสภาพอันสมควรยกฐานะขึ้นเป็นเทศบาลตำบลห้วยยอดอำเภอห้วยยอด จังหวัดตรัง ประกอบกับเห็นสมควรให้เขตเทศบาลดังกล่าวคลุมพื้นที่ใกล้เคียงที่มีประชาชนหนาแน่นและมีรายได้ดี เพื่อให้ประชาชนในท้องถิ่นได้ปกครองดูแล และทะนุบำรุงท้องถิ่นของตนตามระบบเทศบาลจึงจำเป็นต้องตราพระราชกฤษฎีกานี้ปิติวรรณ/จัดทำ๗ พฤษภาคม๒๕๖๓อรญา/ตรวจ๑๐ สิงหาคม๒๕๖๓[๑] ราชกิจจานุเบกษา เล่ม ๑๐๔/ตอนที่ ๑๘๓/ฉบับพิเศษ หน้า ๑๗/๑๔กันยายน ๒๕๓๐